מקורות למסכת גיטין – דף 21

(1) גמרא דף ז. "שלח ליה מר עוקבא ... ונתנוהו לגניבא בקולר", רש"י, תוס'

[בענין תוד"ה השכם – מהרש"א ד"ה אמרתי, חידושי אגדות למהר"ל ד"ה דום לה']

למה היה אסור למר עוקבא למוסרם למלכות?

מאירי ד"ה הוזכר בכאן, רמב"ם הלכות חובל ומזיק ח:ט-יא, שו"ת רא"ש יז:ב, שו"ת רשב"א ח"א סי' קפא

גמ' גיטין מה: "ס"ת תפלין ומזוזות שכתבן ... אינו בכתיבה", רמב"ם ממרים ג:ב, רמב"ם עדות יא:י

(2) גמרא דף ז. "שלחו ליה למר עוקבא ... דפומא שרי קמ"ל", רש"י, תוס'

למה אסרו זמרא?

משנה סוטה מח. "משבטלה סנהדרין בטל השיר מבית המשתאות שנאמר בשיר לא ישתו יין וגו'"

ירושלמי שם (סוטה ט:יב) "מתני' משבטלה סנהדרין ... נהפך לאבל מחולנו"

מאירי בסוגיין ד"ה כל מיני זמר, מאירי סוטה מח. ד"ה כל השירים

רש"י חגיגה טו: ד"ה זמר יווני לא פסק מביתו

רמב"ם הל' תעניות ה:יד, שו"ת רמב"ם סי' רכד

[תשובות הגאונים מהדורת הרכבי סימן ס]

הגהה במרדכי ריש מסכת גיטין "זמרא מנלן דאסור ... מי שמוחה בזאת"

מה דין שירה שלא על היין?

תוס' בסוגיין ד"ה זמרא

גמרא סוטה מח. – מח: "גמ' וממאי ... ושאונה ועלז בה", רש"י שם

אורחות חיים הל' תשעה באב אות יד

[שלחן ערוך או"ח תקס:ג, משנה ברורה שם ס"ק יב – יג, שו"ת אגרות משה או"ח ח"א סי' קסו]

(3) גמרא דף ז. – ז: "א"ל רב הונא בר נתן לרב אשי ... סימני עניות", רש"י, תוס'

[בענין קינה ודימונה ועדעדה - תוס' הרא"ש ד"ה מאי דכתיב, מלבי"ם יהושע טו:לב, שפתי כהן על התורה ויקרא יא:כא]

בענין כלילא: מאירי ד"ה התבאר במסכת סוטה

שו"ת הרא"ש כלל יז סימן ב

ששאלת הא דאמר בגיטין פ"ק (דף ז) גבי דום לה' והתחולל לו קא מצערו ליה טובא, מהו פירוש מצערו ליה טובא, אם כמשמעו אפי' מלשין שהלשין אותו בכל יום לשקר או שהלשינו וגרם לו היזק שגם זה אסור למסרו למשפט /בדפוס ויניציאה שס"ז למלכות/.

תשובה אם הוא מלשין אותו אפי' בידים מותר למסרו למשפט, כההוא דפרק הגוזל בתרא (דף קיז) דקם רב כהנא כו' אפי' אדם אחר כל שכן הוא עצמו. ואחר שהלשינו כבר כיון שרשע הוא ומסר אותו כתוא מכמר וירא שמא ימסרנו פעם אחרת יש שאמרו שמותר לשכור עובד אלילים לענשו, ויש שאסרו אחר שעשה מעשה על ידי כותי. והביא ראיה מהא דאמרינן פ' האיש מקדש (מט:) על מנת שאני צדיק אפי' רשע גמור מקודשת שמא הרהר תשובה בלבו. ויש דוחין אותה ראיה, דהתם משום חומרא דאשת איש הוא דאמרינן הכי אבל לענין מסור לא. ומביאין ראיה מהא דאמרינן פ' השולח (דף מ"ו ב) ההוא דזבין נפשיה ללודאי וכו', עד לא שבקו לי דאיפרקינך, ולא אמרינן דילמא עבד תשובה. ואותו מעשה דגטין גניבא הוה ואדם גדול בתורה הי' ולא היה מסור אלא מצערו ומקניטו בדברים אחרים.

שו"ת הרשב"א חלק א סימן קפא

שאלת הא דאמרינן בהגוזל בתרא בההוא דבעי אחוויי תיבנא דחבריה. ואתי לקמיה דרב ואמר ליה לא תחוי ואמר מחוינא ומחוינא. והוה יתיב רב כהנא קמיה דרב ושמטיה לקועיה. וקרא רב עליה בניך עולפו שכבו בראש כל חוצות כתא מכמר וכו' כדאיתא התם. וקשיא לך וכי בשביל שאמר כן יהרג? והלא ספק היה אם היה עושה כן אם לאו ואיך יהרג מספק? ודילמא גזים ולא עביד כההיא דנקיט מגליא ותובילא ואמר איזיל ואגזריה לדיקלא דפלניא. זהו תורף שאלתך.

תשובה המסור כנחש והקודם להרגו זכה. ומה שאמרת היאך הורגין אותו מספק אם רגיל לעשות כן כל שאומר לעשות כאילו עשה. והרי הוא בכלל הבא להרגך השכם להרגו כההיא דרב שילא דלא המתין לראות היעמדו דבריו. וכל שמוסר ואפילו ממון הרי הוא כאילו ממיתו. ואין אומרין נמתין עד שימית /שימות/ ואחר שימית ימיתוהו ב"ד או יורשי המת. ואפי' מי שאינו רגיל בכך אילו הכרנו בו שהוא רוצה לעשות כההיא דרב כהנא שאמרו לו לא תחוי והוא העיז ואמר מחוינא מחוינא הרי הוא כאילו ידענו בבירור שיעשה ואף על ספק זה נהרג. ואפילו אחרי' מצילין את זה בנפשו של מסור כרודף שניתן להציל את הנרדף בנפשו של רודף. ואין אומרין אף על פי שהוא רודף שמא יחזור בו ולא יעשה אשר זמם לעשות. וההיא דאמרינן בפרק קמא דגיטין (דף ו') דשלח לי' מר עוקבא לרבי אלעזר בני אדם העומדים עלי ובידי למסרם למלכות מהו. ושלח ליה תו דמצערין ליה טובא. ואפילו הכי אמר לו דום לה' והתחולל לו. הנהו לא מסורות היו ולא היו מצערין אותו בכך אלא בדברים או בנזקין אחרים. שאילו מסורות היו מותר היה להם ומצוה.

תלמוד ירושלמי (וילנא) מסכת סוטה פרק ט הלכה יב

מתני' משבטלה סנהדרין בטל השיר מבית המשתאות שנאמר [ישעי' כד ט] בשיר לא ישתו יין: גמ' אבא בר רב ירמיה אמר [איכה ה יד] זקנים משער שבתו וגו'. אמר רב חסדא בראשונה היתה אימת סנהדרין עליהן ולא היו אומרים דברי נבלה בשיר. אבל עכשיו שאין אימת סנהדרין עליהן הן אומרים דברי נבלה בשיר. בראשונה לא היו נפרעין אלא מאותו האיש בלבד. אבל עכשיו נפרעין ממנו וממשפחתו. אמר רבי יוסי בי רבי בון בשם רב חונה בראשונה כל צרה שהיתה באת על הציבור היו פוסקין שמחה כנגדה. ומשבטלה סנהדרין בטל השיר מבית המשתיו'. משבטלו אילו ואילו [שם טו] שבת משוש לבנו נהפך לאבל מחולנו. וכי מה היתה סנהדרין גדולה מועל'. אלא לפי שנאמר [ויקרא כ ד] ואם העלם יעלימו עם הארץ את עיניהם מן האיש ההוא בתתו מזרעו למולך לבלתי המית אותו בכל מיתה שירצו. משלו משל למה הדבר דומה לאחד שקילקל בעיר מסרו לבעל האגמון וחבשו. והיה קשה מבעל האגמון מסרו לבעל הזמורה וחבשו והיה קשה מבעל הזמורה מסרו לבעל הרצועה וסטרו והיה קשה מבעל הרצועה. מסרו לשלטון והחזירו לקמין. כך צרות האחרונות משכחות את הראשונות:

בית הבחירה (מאירי) מסכת סוטה דף מח עמוד א

כל השירים שאין בהם שבח להב"ה אסור לזמר בהם והם הם התחלת הפקר ושעמום וסבתם דרך הערה אמרו זימרא בביתא חורבא בסיפא שנאמר קול ישורר בחלון חרב בסף ומ"מ כל שנעשה להזדרז במלאכה שלא יתנמנמו ולא יתרשלו במלאכתם מותר ועל זו אמרו זימרא מנגדי ר"ל מושכי ספינות בחבל וכן דבקרי ר"ל שמזמרין לפניהם בשעת חרישה לכוין השוורים לתלמיהם שהולכין לקול השיר שהוא ערב עליהם מאד אבל כל שאינו אלא לשחוק אף בבעלי מלאכה אסור והוא שאמרו דגירדאי אסור ולא עוד אלא שאותם זמירות שבבית המשתאות הם גרמת הפסד וסיבת הוצאה יתירה דרך סיפור העידו על רב הונא שגזר על בני דורו שלא לזמר בבית המשתאות ונכנס זול ביניהם עד שבאו עופות ותבואות לשער מזולזל ביותר ואעפ"כ לא היו רוצים לקנותם ורב חסדא זלזל בכך וחזרו לזמירותיהם ונתיקר הכל עד שכמעט לא היו מוצאים למכור:

שו"ת הרמב"ם סימן רכד

שאלה שאלה מארם צובא. המותר לשמוע שירה עם שירי האזור הערביים וזמר?

התשובה ידוע, שעצם הזמר והניגונים כלם אסורים, אפילו אין אומרים עליהם מלים כלל, לאומרם ז"ל אודנא דשמעא זמרא תעקר. וכבר באר התלמוד שאין הבדל בין שמיעת הזמר או ניגון על מיתרים או השמעת הנעימות בלא [מלים], אלא כל מה שמביא לידי שמחת הנפש והתרגשותה, (הוא) אסור, כמו שאמרו, וסמכו דבריהם אל איסור הנביא, (שאמר) אל תשמח ישראל אל גיל כעמים. וטעם זה (הדבר) ברור מאד, לפי שכוח תאוה זה צריך לכובשו ולמונעו ולמשוך ברסנו, ולא שיפעל ויחיה מתו ואין משגיחים באחד היוצא מן הכלל שמעטים כמותו, אשר (זה) מביאו לידי שמירת הנפש ומהירות התפעלות להשגת מושכל או כניעה לדברים האלהיים, לפי שדיני התורה לא נכתבו אלא לפי הרוב והרגיל, שדברו חכמים בהווה וכבר בארו לנו הנביאים זאת ואמרו בגנותם השימוש בכלי השיר על דרך הפולחן ע"י שמיעתם, וזה אומרם הפורטים על פי הנבל כדוד חשבו להם כלי שיר. וכבר בארנו בפרוש אבות שאין הבדל בין הדיבורים העבריים לדיבורים הערביים, ואין זה אסור או מותר אלא לפי העניין הכלול באותם הדיבורים. ואליבא דאמת אסור לשמוע דבר טפשות, אפילו נאמר שלא בשירה, ואם מנגנים אותו על כלים, יש כאן שלשה איסורים, איסור שמיעת דבר טפשות ונבלות הפה איסור שמיעת שירה, ר"ל זמרא בפומא, ואיסור שמיעת (כלי) מיתרים. ואם זה במקום שתיית יין, יש איסור רביעי, והוא אומרו יתעלה והיה כנור ונבל תוף וחליל ויין משתיהם. ואם המזמרת אשה, יש שם איסור חמישי, לאומרם ז"ל קול באשה ערוה, ומכל שכן אם היא מזמרת. (וכבר) התבארה האמת במופת, והיא, שהכוונה בנו, שנהיה גוי קדוש ולא יהיה לנו מעשה ולא דיבור אלא בשלמות או במה שמביא אל השלמות, ולא שנעורר הכחות המונעים מן כל טוב, ולא שנפקיר (עצמנו) בהוללות ושחוק. וכבר בארנו בזה הענין במורה בחלק האחרון שבו, מה שיש בו מספיק, בדברים (שהם) מופתיים לאנשי מעלה. ומה שאמרו הגאונים ז"ל הוא זמר דברי שירות ותושבחות, כמו שכתב בעל ההלכות ז"ל. אבל חס ושלום להזכיר שירי (החול) בהם, לא נשמעה זאת בישראל לא מן גאון ולא מן הדיוט. והתימה על אומרכם במעמד כשרים, והכשרים לפי דעתי אינם מצויים במקומות שתית משקה משכר. וכבר בארנו גם בזה במורה מה שיש בו מספיק. ומכל שכן (אינם כשרים), אם יוסיפו על זה ע"י שמיעת כלי שיר. ושלום. וכתב משה:

אורחות חיים חלק א הלכות תשעה באב

יד. ואסור לקרות בתורה ובנביאים ובכתובים ולשנות במשנה ובגמרא ובהלכות והגדות לפי שכל אלה משמחין את הלב שנא' פקודי ה' ישרים משמחי לב אבל קורא הוא בקינות ובאיכ' ובדברים הרעים שבירמיה או במדרש איכה רבתי כדי להזכיר חרבן בית המקדש ותינוקות של בית רבן בטלים וכתב הר"י מקור' ז"ל שיכול לקרות בפרק אלו מגלחין וכיוצא בהן והר"פ ז"ל כתב וכמו כן בפי' איכה אבל לא בפי' איוב משום דהוי עמוק טפי ואמרי' קורין דווקא אבל לענין סברא אסור. ולא ילך לטייל בשוק כדי שלא יבא לידי שחוק והתול והרי תורה בטלה שנקראת משמחי לב ומי יקל ראשו בשמחות אלא יעסוק כל אדם במילי דעגמא ודברי כבושים וקצת מהחכמים נמנעים מהנחת תפילין וכתב הר"י מקור' ז"ל דמותר להניחן דקרי ליה פרק החולץ אבלות ישנה והר"פ ז"ל כתב הלכך לא עדיף מיום שני דאבל מניח תפילין כדאיתא במועד קטן וכן דעת הר"ם נ"ע שמותר להניחן אבל אינו מניחן בבוקר דכתיב בצע אמרתו שקרע פורפרין דיליה ואסור לשורר בזמן הזה בבית המשתה משום אבלו' ירושלים אך בבית החתנים מותר ושיר שהוא שבח של הקדוש ברוך הוא מותר בכל מקום ואמרינן במס' גיטין דבין זמרא דמנא בין זמרא דפומא אסור בזמן הזה. וכתב הרמב"ם ז"ל דה"ה דאסור לשמען והכי אמרי' בסוף סוטה אודנא דשמע קול זמרא תעקר. וכתבו הגאונים ז"ל דאינו אסור אלא בבית המשתה או בבית חתנים וכיוצא בהן אבל בלא משתה מותר וה"מ דאסור דוקא שיר של עגבים כגון שיר' העכו"ם אבל שיר שבח של הקדוש ברוך הוא וספור גודל מעשיו מותר אפי' על היין ושיר של עגבים אינו אסור אלא בבית השמחה והמשתה אבל העוסק במלאכתו ומשורר להקל לו במלאכתו מותר אבל מי שאינו עוסק במלאכה או שעשה מלאכה קלה אסור בשיר של עגבים אפי' שלא על היין וכן נראה בסוף סוטה וזמרא דמנא לעולם אסור בכל מקום ואפי' על ידי שבחות של הקדוש ברוך הוא ואסורן מן התורה דכתיב אל תשמח ישראל אלא גיל כעמים וכו' ודברי קבלה כדברי תורה דמי. אמר רבא זמרא בביתא חרבא בסיפא שנאמר קול ישורר בחלון חורב כסף וא"ר יוסף זמרן גברי וענו נשי פריצותא זמרן נשי וענו גברי כאש בנעורת למאי נפקא מינה לבטולי הא מקמי הא: